Kiss Ferenc Erdészeti Szakgimnázium

A **Kiss Ferenc Erdészeti Technikum**, jelenlegi nevén Alföldi ASzC Kiss Ferenc Erdészeti Technikum az Agrárminisztérium (korábban Földművelésügyi Minisztérium) alá tartozó **Alföldi Agrárszakképzési Centrum** által fenntartott szegedi gimnázium.

## Névadó

* Kiss Ferenc (1860–1952) erdőmérnök, erdészeti szakíró, miniszteri tanácsos, a „szegedi erdők atyja”.

## Az iskola története a kezdetektől

Az iskola fél évszázados fennállása alatt sok változás következett be az erdészképzésben. A Szegedre kerüléséig meglehetősen rögös volt az út. A középfokú erdészeti szakképzés szükségességének gondolata felvetődött már a második világháború előtt, de csak a háború befejezése után bekövetkezett gazdasági és társadalmi változások sürgették a szakember képzés ezen új formájának kialakítását. Így hívta életre az FM 1948 augusztusában kelt alapító rendelete Esztergomban az Erdőgazdasági Középiskolát. Valójában ezt lehet tekinteni a jelenlegi iskola eszmei elődjének. Az alig egy éves működés után a Kormány rendeletben megszüntette a középiskolát és 1949 szeptemberében létrehozta a Mezőgazdasági Gimnázium Erdészeti Tagozatát, melyet a Vallás- és Közoktatásügyi Minisztérium hatáskörébe utalt. Az esztergomi elhelyezés — főleg a kollégium — nem volt megfelelő, ezért 1950. nyarán az erdészeti szakoktatást az FM itt megszüntette, de megszüntette egyúttal a mezőgazdasági gimnáziumokat is. Ugyanakkor megnyitotta már 1950. őszén az Erdészeti Technikumot Sopronban, a Mezőgazdasági Technikum Erdészeti Tagozatát Debrecenben. A Tanulmányi időt a földművelésügyi miniszter tekintettel a nagy középkáder hiányra — 3 évben állapította meg, s ezt az 1952-53-as tanévtől emelte fel 4 évre. A debreceni elhelyezés is ideiglenesnek bizonyult, mert nem volt helye az iskolának. Az itteni öt tanév alatt hol csak tagozatként, hol önállóként működött. A végzett technikusokat országszerte várták az erdőgazdaságok, a képzést stabilizálni kellett. A bizonytalan körülményeket az FM úgy szüntette meg, hogy Debrecen-Pallagról az erdészeti tagozatot Szegedre helyezte. Az erdészképzés Szegeden tehát az 1955-56-os tanévben indult be és az iskola neve Erdészeti Technikum lett. A város befogadta az iskolát, számára nem volt új az erdészképzés. Adatok bizonyítják, hogy 1883-ban az ásotthalmi Erdészeti Szakiskola megalapításához igen komoly támogatást nyújtott. Még a debreceni években alakult ki egy olyan szakosodás, hogy a soproni iskola a hegyvidéki, a debreceni pedig az alföldi erdőgazdálkodást segítse technikusok képzésével. Ez utóbbinak megvolt az adottsága Szegeden is, hiszen a környékén a homokfásításnak, a térségben pedig a szikfásításnak és az ártéri erdőgazdálkodásnak hagyományai és értékes eredményei voltak. Ezenkívül Szeged a fafeldolgozó ipar jelentős objektumaival is rendelkezett, hiszen itt üzemelt egy falemezgyár, egy fűrészüzem, valamint ládagyár, gyufagyár és bútorgyár is. 1955. szeptember 1-én, az egykori Tunyogi Gimnázium épületében kezdődött meg az oktatás, amely jelenleg is az iskola tanügyi épülete. Ebben ők az időben irt már mezőgazdászokat, kertészeket képeztek 4 éves technikusi formában, de volt kétszer öt hónapos, "Téli Gazdasági Iskola" és az állami gazdaságok részére tíz hónapos brigádvezetői képzés is. Így az erdészeti és a mezőgazdasági oktatás, közös tantestülettel, közös irányítással működött. A tantestület létszáma ekkor 21 fő volt, 5 erdőmérnök jött Debrecenből, a gazdászokat 3, a kertészeket 1, a közismereti tantárgyakat 12 tanár oktatta. Ugyancsak 1955-ben kapta meg az iskola a Munkácsy utca 9. szám alatti Ady Endre Népi Kollégium épületét, amely korábban minorita rendház volt. A méteres falak ridegséget, a 8-30 ágyas szobák zsúfoltságot eredményeztek. A negatívumok ellenére az épület használati jogának megszerzése létfontosságú volt, enélkül az iskola nem működhetett volna. A diákotthonnak — amely csak 1960. november 7-én kapott kollégiumi címet — viszont nagy pozitívuma volt a városközpont és az iskola közelsége, hiszen ez utóbbiban üzemelt a konyha és a tantermekben tartották a szilenciumi foglalkozásokat.

## A Kiss Ferenc Erdészeti Szakgimnázium történetének főbb eseményei

A több mint 50 éves működés alatt jelentős változások történtek a szakképzésben:

* 1956-ban bevezették a 4+1 éves előgyakorlatos rendszert.
* 1959-ben megkezdődött a képzés a *Mezőgazdasági Technikumban*.
* 1960-ban az iskola neve *Kiss Ferenc Erdészeti Technikum* lett.
* 1968-ban a levelező oktatásban megszűntek a kihelyezett konzultációs központok.
* 1969-ben az új neve *Kiss Ferenc Erdészeti, Növénytermesztő és Állattenyésztő Szakközépiskola* lett. Megszűnt az iskolarendszerű technikusképzés és az előgyakorlat rendszere, a sikeres érettségi után két év utógyakorlat után lehetett technikusi vizsgát tenni.
* 1971-ben az iskolát megbízták a középfokú erdészeti végzettségű, illetve az ágazatban dolgozó középfokú végzettségű szakemberek tanfolyamos továbbképzésével.
* 1972-ben végzett az utolsó technikumi, 1973-ban az első szakközépiskolai osztály.
* 1974-ben először tettek technikusminősítő vizsgát az erdőgazdálkodási szakon, 1976-ban pedig a fafeldolgozó szakon.
* 1979-ben a megszűnő mezőgazdasági osztályok helyett is erdészeti osztályok indultak. Az új tanterv bevezetésével a neve *Kiss Ferenc Erdőgazdasági és Elsődleges Faipari Szakközépiskola Erdészeti Ágazat* lett.
* 1982-ben tiszta profilú, nyolc osztállyal működő erdésziskola lett.
* 1986-ban a neve *Kiss Ferenc Erdészeti Szakközépiskola* lett, és beindult az iskolarendszerű technikusképzés.
* 1991-ben végeztek az első iskolarendszerű technikusi osztályok.
* 2001-ben a központi kerettantervekre épülő saját tantervekkel működő oktatással a képzés hatévesre nőtt.
* 2004-ben az új neve *Kiss Ferenc Erdészeti Szakközépiskola és Kollégium* lett.
* 2005-ben megemlékeztek a szegedi ötvenéves erdészeti képzésről. Az eredményes oktató-nevelő munkánkért az Oktatási Minisztérium Elismerő Oklevelet adományoz. *50 éves az erdészeti oktatás Szegeden* címmel megjelent az évkönyve.
* 2007-ben a város középiskolai kollégiumainak összevonásával a neve ismét *Kiss Ferenc Erdészeti Szakközépiskola* lett.
* 2009. július elsején az iskolát összevonták, megalakultak a főigazgatóságok, neve *Szegedi Szolgáltatási Középiskola és Szakiskola Kiss Ferenc Erdészeti Tagintézménye* lett.
* 2013. január 1. és július 31. között országszerte megalakultak a Klebelsberg Intézményfenntartó Központok, a megalakult főigazgatóságok szervezetileg ehhez a központhoz tartoznak, így az iskola is.
* 2013. augusztus elsején a Vidékfejlesztési Minisztérium átvette a mezőgazdasági szakmacsoportba tartozó iskolák egy részét, így ezt az iskolát is. Az átvétel után neve *Kiss Ferenc Erdészeti Szakképző Iskola* lett, ettől az időtől újra önállóan gazdálkodó intézménnyé vált.
* 2013. szeptember elsejétől a 9. évfolyamon már az új OKJ 54 623 01 szerint erdészeti és vadgazdálkodási technikus képzés indult, a a korábbi képzés kifutó rendszerben haladt tovább.
* 2017-től az iskola szakgimnáziumként működik tovább. Új neve *Kiss Ferenc Erdészeti Szakgimnázium*.
* 2020. július 4. Szeged Megyei Jogú Város Közgyűlése a több évtizedes, kiemelkedő pedagógusi, oktatói, nevelői tevékenységekért pedagógus-életműdíjakat adott át iskolánk nyugalmazott igazgatójának Halápi Nándornak**Parancsfájl-hiba: nincs „Unsubst” modul.**.
* 2020. július 1-től az állami fenntartású szakképző intézmények közül az Agrárminisztérium alá tartozó 61 intézmény szerveződött 5 agrárszakképzési centrumba.
* 2020. július 1-től az iskola az Alföldi Agrárszakképzési Centrum részeként működő technikum lett. Az intézmény új neve *Alföldi ASzC Kiss Ferenc Erdészeti Technikum*.
* 2023-tól a hagyományos erdészképzés mellett beindul a Földmérő, földügyi és térinformatikai technikus képzés (SZJSZ 5 0810 17 03) is. Fájl:Alföldi ASzC logo 2022.png

## Pro Silva Hungariae-díj

A Földművelésügyi és Vidékfejlesztési Miniszter által adományozható díj 2018: Halápi Nándor István

## Miniszteri elismerő oklevél

Pedagógusnap alkalmából kiemelkedő szakmai tevékenység elismeréseként adományozható díj 2018: Tihanyi Klára Margit

## Pedagógus Életmű-díj

Szeged Megyei Jogú Város Közgyűlése által megítélt kiemelkedő szakmai tevékenység elismeréseként adományozható díj 2019: Tihanyi Klára Margit

## Az Országos Erdészeti Egyesület kitüntetettjei

### Bedő Albert-emlékéremmel

* 1988: Kozma Károly (1956)
* 1996: Göbölös Antal (1962)
* 1996: Répászky Miklós (1956)
* 2001: Oláh Tibor (1957)
* 2002: Pápai Gábor (1963)
* 2003. Dr. Oroszi Sándor (1974)
* 2004. Dr. Csóka György (1979)
* 2005. Kolozsvári Ákos (1969)

### Kaán Károly-emlékéremmel

* 2000: Pollner Frigyesné (1964)
* 2001: Tutunzisz Thomasz (1959)
* 2005: Bacsa Árpád (1970)
* 2015: Halápi Nándor István (1973)

## Iskola utáni sikertörténetek

* Pápai Gábor (1963): az Erdészeti Lapok főszerkesztője
* Dr. Molnár Sándor (1963): egyetemi tanár, a Faipari Mérnöki Kar dékánja, az MTA doktora
* Dr. Rédei Károly (1971): a Soproni Nyugat-magyarországi Egyetem magántanára
* Dr. Lengyel János (1971): igazgató-főorvos
* Dr. Kovács Károly (1972): osztályvezető főorvos
* Popovics Lőrinc (1972): szobrászművész
* Gere Attila (1973): 1974-ben az „Év borásza”, a Magyar Köztársaság Érdemrendje Lovagkeresztjének birtokosa
* Dr. Oroszi Sándor (1974): egyetemi magántanár, kandidátus
* Gyuris Dániel (1977): bank-vezérigazgató
* Máté Bence (2004): a „2002. év ifjú természetfotósa” cím birtokosa

### Sportolók

A diákok közül az országos felnőtt bajnokságokon, az ifjúsági Európa-bajnokságokon, főiskolai és felnőtt világbajnokságokon szereplő válogatottak és olimpiai kerettagok:

* Bak István atléta
* Dr. Balázs Mihály súlyemelő
* Bucsúházi József atléta
* Herédi István atléta
* Kárpáti Gábor atléta
* Kmeth Sándor kajakozó
* Ölveti László birkózó
* Szabics Imre cselgáncsozó
* Szabó Gábor kajakozó
* Tóth József atléta
* Vecsernyés Antal atléta

## Az intézményt irányító igazgatók

* 1955–1956: Sisska Ernő
* 1956–1958: Arany Sándor
* 1958–1960: Németh Ferenc mb.
* 1960–1977: Obermayer György
* 1977–1978: Szőke Dezső mb.
* 1978–1979: Tóth László
* 1979–1997: Nádaskay Gábor
* 1997–2017: Halápi Nándor
* 2017–2018: Tihanyi Klára
* 2018– : Máhig József

## Jegyzetek

1. ↑ Intézménytörzs - Intézménykereső. *www.kir.hu*. Archived from the original on január 22, 2019. Retrieved on január 22, 2019.
2. ↑ Sablon:Cite book
3. ↑ Sablon:Cite book
4. ↑ Képzésünk 50 éve (hu). *Kiss Ferenc Erdészeti Szakgimnázium*. Archived from the original on január 21, 2019. Retrieved on január 22, 2019.

## További információk

* Az iskola honlapja
* Iskolafilm
* Szakmai képzést ismertető kisfilm